વધુમાં આ મુદ્દે નરેન્દ્ર પટેલે એફઆઇઆર નોંધી કાયદાકીય પગલાં લેવાની વાત પણ ઉચ્ચારી છે. તો સામે પક્ષે વરુણ પટેલે આ તમામ આરોપોને પોકળ જણાવ્યા છે. અને કોર્ટમાં આ વાત નરેન્દ્ર પટેલ સાબિત કરે તેવી ચીમકી પણ ઉચ્ચારી છે. આ તમામ આક્ષેપ પ્રતિઆક્ષેપની વચ્ચે હાલ આ ઓડિયો સોશ્યલ મીડિયામાં વાયરલ થતા ફરી આ મામલો ચર્ચાના ચકડોળે ચડ્યો છે. જો કે આ ઓડિયો નરેન્દ્ર પટેલ અને વરુણ પટેલનો જ છે કે કેમ તે અંગે હજી કોઇ સ્પષ્ટતા નથી થઇ.